ഡാർക്ക്‌ (ടിവി പരമ്പര)

2017ൽ പുറത്തിറങ്ങിയ ഒരു ജർമൻ സയൻസ് ഫിക്ഷൻ ത്രില്ലർ വെബ് പരമ്പരയാണ് **ഡാർക്ക്‌**. ഇത് ജർമൻ ഭാഷയിലെ ആദ്യ നെറ്റ്ഫ്ലിക്സ് ഒറിജിനൽ പരമ്പരയാണ്. 2017 ഡിസംബർ 1 ന് നെറ്റ്ഫ്ലിക്സ്  സ്ട്രീമിംഗ് സേവനത്തിൽ പരമ്പര അരങ്ങേറ്റം ചെയ്തു. ബാരൻ ബോ ഒഡാർ, യാൻജെ ഫ്രീസ് എന്നിവർ ചേർന്നാണ്  ഈ പരമ്പര സൃഷ്ടിച്ചത്.  പരമ്പരയുടെ ആദ്യ സീസണിനു മികച്ച പ്രതികരണമാണ് പൊതുവേ ലഭിച്ചത്. നെറ്റ്ഫ്ലിക്സ്ൻറെ തന്നെ മറ്റൊരു പരമ്പരയായ സ്ട്രേഞ്ചർ തിങ്സു<nowiki/>മായി അനുകൂലവും  പ്രതികൂലവുമായ രീതിയിൽ ഡാർക്ക്‌ താരതമ്യം ചെയ്യപ്പെട്ടു. 

പരമ്പരയുടെ രണ്ടാം സീസൺ 2019 ജൂൺ 21 ന് നെറ്റ്ഫ്ലിക്സ് അവതരിപ്പിച്ചു.  ഇതിനു മികച്ച പ്രതികരണമാണ് ലഭിച്ചത്. പരമ്പരയുടെ മൂന്നാമത്തെയും അവസാനത്തേതുമായ സീസൺ 2020 ജൂൺ 27 ന് പുറത്തിറങ്ങി.

'ഡാർക്ക്' അതിന്റെ മൂന്ന് സീസണുകളിലുടനീളം മികച്ച നിരൂപക പ്രശംസ നേടി. അഭിനയം, ചിത്രീകരണം, പ്രമേയത്തിന്റെ സങ്കീർണ്ണത എന്നിവ പ്രകീർത്തിക്കപ്പെട്ടു. 

## കഥാചുരുക്കം
സാങ്കൽപ്പിക ജർമ്മൻ പട്ടണമായ വിൻ‌ഡെനിൽ നിന്ന് കുട്ടികൾ അപ്രത്യക്ഷമാകാൻ തുടങ്ങുന്നു, അവിടെ താമസിക്കുന്ന നാല് കുടുംബങ്ങളുടെ തകർന്ന ബന്ധങ്ങൾ, ഇരട്ടജീവിതം, ഇരുണ്ട ഭൂതകാലം എന്നിവ ഇതുമൂലം വെളിച്ചത്തു വരുന്നു, കൂടാതെ നാല് തലമുറകളിലായി വ്യാപിച്ചു കിടക്കുന്ന ഒരു രഹസ്യം ചുരുളഴിക്കുകയും ചെയ്യുന്നു. പിതാവിന്റെ ആത്മഹത്യയുമായി പൊരുത്തപ്പെടാൻ പാടുപെടുന്ന യോനാസ് കാൻ‌വാൾഡ് എന്ന കൗമാരക്കാരൻ, പോലീസ് ഉദ്യോഗസ്ഥൻ അൾറിക് നീൽസൺ, പോലീസ് മേധാവി ഷാർലറ്റ് ഡോപ്ലർ എന്നിവരിൽ കൂടിയാണ് കഥ പുരോഗമിക്കുന്നത്. 

2019 ൽ ആണ് കഥ തുടങ്ങുന്നത്, പക്ഷെ ടൈം ട്രാവൽ വഴി 1986 ലും 1953 ലും നടക്കുന്ന സംഭവങ്ങളും കഥയുടെ ഭാഗമാവുന്നു. വളരെ സ്വാധീനമുള്ള ടീഡെമാൻ കുടുംബത്തിന്റെ നിയന്ത്രണത്തിലുള്ള ആണവ നിലയത്തിന്റെ സമീപമുള്ള ഗുഹകളിൽ ടൈം ട്രാവൽ സാധ്യമാക്കുന്ന ഒരു വേംഹോളിന്റെ  (wormhole) സാന്നിദ്ധ്യം ഉള്ളതായി ചില കഥാപാത്രങ്ങൾ മനസ്സിലാക്കുന്നു. ആദ്യ സീസണിൽ, കാൻ‌വാൾഡ്, നീൽ‌സൺ, ഡോപ്ലർ, ടീഡെമാൻ എന്നീ  കുടുംബങ്ങങ്ങളുമായി  ബന്ധപ്പെട്ട രഹസ്യങ്ങൾ വെളിപ്പെടുത്താൻ തുടങ്ങുന്നു. കാണാതായ കുട്ടികളും പട്ടണത്തിന്റെയും അതിലെ പൗരന്മാരുടെയും ചരിത്രങ്ങൾ തമ്മിലുള്ള ബന്ധം വ്യക്തമാകുമ്പോൾ ഇവരുടെ ജീവിതം തകരാൻ തുടങ്ങുന്നു.

ആദ്യ സീസൺ അവസാനിച്ചതിന് ഏതാനും മാസങ്ങൾക്ക് ശേഷം യഥാക്രമം 2020, 1987, 1954 എന്നീ വർഷങ്ങളിലെ സംഭവങ്ങളാണ് രണ്ടാം സീസണിൽ വിവരിക്കുന്നത്. പ്രിയപെട്ടവരെ കാണാതായ കുടുംബക്കാർ അവരുമായി ഒന്നിക്കുവാൻ ശ്രമങ്ങളിലൂടെയാണ് കഥ പുരോഗമിക്കുന്നത്. ആദ്യ സീസണിൽ കാണിക്കുന്ന 1953, 1986, 2019 എന്നീ കാലഘട്ടങ്ങൾ കൂടാതെ 1921, 2053 വർഷങ്ങളിൽ നടക്കുന്ന സംഭവങ്ങളും ഈ സീസണിൽ വിവരിക്കുന്നു. വിൻ‌ഡെൻ പട്ടണത്തിൽ നടക്കുന്ന അസാധാരണ സംഭവങ്ങൾക്ക് പിന്നിലെ ശക്തി എന്ന് കരുതപ്പെടുന്ന സിക് മുണ്ടസ് (Sic Mundus) എന്ന രഹസ്യ കൂട്ടായ്മയെയും പ്രേക്ഷകരുടെ മുന്നിൽ അവതരിപ്പിക്കപ്പെടുന്നു.

മൂന്നാമത്തെയും അവസാനത്തെയും സീസൺ, 2020 ലെ ലോകാവസാനത്തിന്റെ പശ്ചാത്തലത്തിൽ, പരമ്പരയിലെ നാല് കുടുംബങ്ങളുടെ കഥ വിവരിക്കുന്നതിനൊപ്പം ഒരു സമാന്തര ലോകത്തെ അവതരിപ്പിക്കുകയും ചെയ്യുന്നു. ഈ ലോകത്തെ സംഭവങ്ങൾക്ക് ആദ്യ ലോകവുമായി പരസ്പരബന്ധമുണ്ട്. മൂന്നാം സീസണിൽ കഥ വികസിക്കുന്നത് പ്രധാനമായും ആദ്യലോകത്തെ 1888, 1987, 2020, 2053, സമാന്തര ലോകത്തെ 2019, 2052  എന്നീ കാലഘട്ടങ്ങളിലെ സംഭവങ്ങളിലൂടെ ആണ്. രണ്ടു ലോകങ്ങളിലും ഉള്ള കഥാപാത്രങ്ങൾ വിൻ‌ഡെനിലെ സംഭവങ്ങളുടെ ആവർത്തനം തടയാൻ ശ്രമിക്കുന്നു. സമയ യാത്രയുടെ കണ്ടുപിടുത്തം തടയാൻ യോനാസും മാർത്തയും, മൂന്നാമൊതൊരു ഉത്ഭവ ലോകത്തേക്ക് യാത്ര ചെയ്യുകയും, ടാൻഹൗസിന്റെ കുടുംബത്തെ ഒരു കാർ അപകടത്തിൽ മരിക്കുന്നതിൽ നിന്ന് രക്ഷിക്കുകയും വേണം. ഉത്ഭവ ലോകത്തിൽ നിന്നുള്ള ഒരു അത്താഴ രംഗത്തോടെ പരമ്പര അവസാനിക്കുന്നു.

## മുഖ്യ കഥാപാത്രങ്ങൾ

## എപ്പിസോഡുകൾ

### സീസൺ 1 (2017)

## നിർമ്മാണം
2016 ഫെബ്രുവരിയിൽ, നെറ്റ്ഫ്ലിക്സ് ഈ പരമ്പരയുടെ 10 എപ്പിസോഡുകളുള്ള ആദ്യ  സീസൺ നിർമ്മിക്കാൻ തീരുമാനിച്ചു. 2016 ഒക്റ്റോബർ 18 ന് ബെർലിനിലും സമീപ പ്രദേശങ്ങളിലുമായി ചിത്രീകരണം തുടങ്ങി 2017 മാർച്ചിൽ പൂർത്തിയാക്കി. 4K (അൾട്രാ എച്ച്ഡി) മേന്മയോടെ ചിത്രീകരിച്ച ഈ പരമ്പര ജർമ്മൻ ഭാഷയിലെ ആദ്യ നെറ്റ്ഫ്ലിക്സ് ഒറിജിനൽ പരമ്പരയാണ്.

## സ്വീകരണം
പരമ്പരയുടെ ആദ്യ സീസണിനു മികച്ച നിരൂപണം ലഭിച്ചു. 1990 ലെ ട്വിൻ പീക്സ്, 2016 ൽ നെറ്റ്ഫ്ലിക്സ് നിർമിച്ച സ്ട്രാനേഴ്സ് തിങിനും എന്നീ പരമ്പരകളുമായി ഉള്ള  സമാനതയെക്കുറിച്ചും പല നിരൂപകരും ശ്രദ്ധിക്കുകയുണ്ടായി. റേറ്റിംഗ് വെബ്സൈറ്റ് ആയ  റോട്ടൻ ടൊമാറ്റോസിൽ 88% സ്കോർ ഡാർക്ക്‌ നേടി. മാത്രവുമല്ല റോട്ടൻ ടൊമാറ്റോ ഉപയോക്താക്കൾ ഈ സീരിസിനെ നെറ്റ്ഫ്ലിക്ക്സ്-ൽ ഇറങ്ങിയ ഏറ്റവും മികച്ച തനതു സീരീസ്‌ ആയി തെരഞ്ഞെടുത്തു. പ്രമേയം, അതിന്റെ ആഖ്യാനത്തിന്റെ സങ്കീർണ്ണതയും അതിന്റെ വേഗതയും നിരൂപകർ പ്രസംസിച്ചു.  ഈ പരമ്പര സ്ട്രേഞ്ചർ തിങ്സിനേക്കൾ സങ്കീർണവും ആഴ്ന്നിറങ്ങിയതും, ട്വിൻ പീക്സിന്റെ ആഖ്യാന ശൈലിയുടെ സ്മരണ ഉണർത്തുന്നതുമാണ് എന്ന് പല നിരൂപകരും നിരീക്ഷിച്ചു.  

## അവലംബം

## ബാഹ്യ കണ്ണികൾ
* 
* 

വർഗ്ഗം:നെറ്റ്ഫ്ലിക്സ് ഒറിജിനൽ പരമ്പര
വർഗ്ഗം:ടെലിവിഷൻ പരമ്പരകൾ